Tiirismaan lukion tunnus
**Tiirismaan lukio** oli Lahdessa Kirkkokadulla sijaitseva Lahden kaupungin sivistystoimialan ylläpitämä lukio. Tiirismaa on Etelä-Suomen korkein huippu ja se valittiin koulun nimeksi tyttökoulusta yhteiskouluksi muuttumisen yhteydessä vuonna 1970. Tyttökouluajoilta tulee myös koulun lempinimi Tipala. Kiinteistössä toimi lukion lisäksi Wellamo-opisto. Opiskelijoita Tiirismaan lukiossa oli yhteensä noin 400. 

Yleislinjan lisäksi lukiossa oli musiikkilinja, josta löytyy paljon esimerkiksi kuoro ja yhtye toimintaa. Lisäksi lukiossa on aiemmin toiminut useita vuosia kuvataidelinja, joka siirtyi syksyllä 2009 Kannaksen lukioon. Laajennettu kuvataiteen opetus aloitettiin 1972 ja musiikkilinja 1973. Tiirismaan lukion tunnuslause oli "Älä tyydy vähään!". Lukiossa oli myös paljon erilaista kansainvälisyystoimintaa, sekä mahdollisuus opiskella tekstiilityötä, mikä on lukioissa harvinaista.

Lukuisien mielenosoitusten jälkeen Tiirismaan lukio yhdistettiin Kannaksen lukion kanssa syksyllä 2023. Uusi lukio kantaa nimeä Lahden lukio Gaudia. Uusi lukio on opiskelijamäärällään Suomen suurin lukio.

Historia
--------

Koulu perustettiin vuonna 1908 ja se toimi tyttökouluna vuoteen 1970 asti.

* Lahden Suomalainen Tyttökoulu 1908–1925
* Lahden Tyttölyseo 1925–1939
* Lahden Yksityinen Tyttölyseo 1939–1970
* Tiirismaan yhteiskoulu 1970–1975
* Tiirismaan yläaste ja lukio 1975–2000
* Tiirismaan lukio 2000–2023

Rehtorit
--------

* Elina Kanervio 1908–1921
* Hellä Zinck 1921–1927
* Bertta Sulonen 1927–1930
* Esteri Hämäläinen 1930 - 1933
* Elsa Meriluoto 1933–1956
* Aili Noponen 1956–1969
* Pekka Simula 1969–1985 (86)
* Seija Helin 1985–1986
* Pekka Erola 1986–1993
* Martti Lehto 1993–1997
* Ulla Vesala 1997–2002 (03)
* Kimmo Sainio 2002–2003
* Mikko Sani 2003–2007
* Liisa Pohjolainen 2007–2009
* Mikko Sani 2009–2011
* Leena Akola 2011–2023

Tilat
-----

Tiirismaan lukion aiemmissa toimitiloissa Ursankadulla todettiin 2014 sisäilmaongelmia sekä kosteusvaurioita useissa tiloissa. Tilojen omistaja Tyttökoulun Talo Oy korjasi tiloja erilaisilla remonteilla 5 miljoonalla eurolla. Esimerkiksi yläasteen oppilaat joutuivat opiskelemaan parakeissa. Korjaukset eivät kuitenkaan onnistuneet ja tilojen käyttöä on rajoitettiin. Koulussa A- ja B-siipien kaikille luokkatiloille, kahdelle musiikkiluokalle, kahdelle kielistudiolle sekä opettajien työskentelytilalle järjestettiin korvaavat tilat vuoden 2015 loppuun mennessä. Ursankadun rakennukseen harkittiin peruskorjausta. Tilojen korjaaminen oli kiinteistön omistajalle suuri taloudellinen taakka, ja Tyttökoulun Talo Oy:n omavaraisuusaste laski neljän vuoden aikana noin 40 %. Tiirismaan lukio muutti pois sisäilmaongelmista kärsineistä Ursankadun toimitiloista lokakuussa 2015, ja lukiotoiminta siirtyi Lahden aikuiskoulutuskeskuksen tiloihin. Lahden kaupunginvaltuustossa päätettiin 14.6.2016, että Tiirismaan lukion Ursankadulla sijaitseva koulurakennus puretaan, ja että sen tilalle rakennetaan uusi.

Lakkauttaminen
--------------

Tiirismaan lukion yhdistämisestä Kannaksen lukioon tehtiin selvitys, jonka toteutti lukiojohtaja Heikki Turunen. Operaatio, jossa kaksi lukiota aiottiin yhdistää, sai laajaa arvostelua niin lukion entisiltä oppilailta kuin kuntalaisiltakin. Yhdistämiseen kuuluisi Tiirismaan lukion siirtäminen tyhjiin Muotoiluinstituutin tiloihin. Tiirismaan ja Kannaksen lukiot yhdistyivät ja aloittivat toimintansa 2022 elokuussa Paavolan kampuksella. Yhdistymisessä syntynyt uusi Lahden lukio Gaudia on Suomen suurin lukio, jossa opiskelee melkein 1 400 opiskelijaa.

Lähteet
-------

1. ↑  Tiirismaan lukion verkkosivut: Musiikkilinja *tiirismaanlukio.fi*.
2. ↑  Tiirismaan lukion verkkosivut: Älä tyydy vähään! *tiirismaanlukio.fi*.
3. ↑  Tiirismaan lukion verkkosivut: Kansainvälisyystoiminta *tiirismaanlukio.fi*.
4. ↑  Tiirismaan lukion tekstiilityön blogi *tipalanlukiotekstiili.blogspot.fi*.
5. ↑  Tiirismaan lukion verkkosivut: Koulun historiaa *tiirismaanlukio.fi*.
6. ↑  ESS: Tiirismaan koulun hallintotiloissa kosteusvaurioita *ess.fi*.
7. 1 2  Käyttökiellon laajuus yllätti - "Se on kova lista" *ess.fi*.
8. ↑  Vuotoja ei saatu tilkittyä - Tiirismaan koulu joutumassa käyttökieltoon *ess.fi*.
9. ↑  Rehtori: Tiirismaan koulu peruskorjattava *ess.fi*.
10. ↑  Asiakastieto - Tyttökoulun Talo Oy taloustiedot *asiakastieto.fi*.
11. ↑  Tiirismaan lukio toimii toistaiseksi Aikuiskoulutuskeskuksessa *ESS.fi*. Viitattu 6.2.2016.
12. ↑  Valtuusto päätti keskiyöllä: Tiirismaan peruskorjaussuunnitelma nurin - uudesta koulusta laadittava hankesuunnitelma *ess.fi*.
13. ↑  Lukiojohtaja Heikki Turunen: Selvitys Tiirismaan lukion ja Kannaksen lukion hallintojen yhdistämisen vaikutuksista  2017. Lahden Kaupunki.  Arkistoitu 10.12.2017.
14. ↑  Erno Laisi: Kannaksen ja Tiirismaan yhdistäminen vaikuttaa todennäköiseltä, vaikka vain harva poliitikko on täysin varma kannastaan: "Tämä on hirveän vaikea tilanne" *ESS.fi*.  23.11.2017. Viitattu 9.12.2017.
15. ↑  ESS: Lahden hallituksessa täpärä äänestys *ess.fi*.
16. ↑   *tarvitaan parempi lähde*